דבורה לוי

**מבחן לדוגמה** על **"אדון זקן מאד עם כנפיים עצומות"** מאת גבריאל גרסיה מרקס

*הכן מראש את שאלה א' בבית, בהרחבה, בע"פ. היה מוכן לענות עליה בהרחבה בכתב, בעת המבחן בכיתה. בעת המבחן לא תוכל להיעזר בשום חומרי עזר על הסיפור, שקראת או שכתבת בעצמך, ולא בסיפור עצמו.*

*א.* בסיפור נזכרים מיתוסים ידועים בתרבות שלנו, שהיא התרבות המערבית (יוונית-יהודית-נוצרית):

בריאת העולם מתוך תוהו ובוהו ((Ca'os, נפילת לוציפר (Luzifer) מהשמיים, התגלויות מלאכים לבני אדם ובפיהם בשורה טובה או רעה, יצירת הנפילים (בני אלים) כתוצאה מזיווג של מלאכים עם בנות אדם (בראשית, ו' 1-6), ארכנה (Arach'ne) או כיצד באו העכבישים לעולם, ישו מרפא בדרך נס חולים ובעלי מומים (עיוור, פיסח, מצורע, מחזיר לחיים ילד מת), עוף החול (Pheonix), דדלוס ואיקרוס (Dedalos and Ikaros).

**1**) בחר אחד מן המיתוסים האלה ותאר אותו בקצרה. כיצד המיתוס שבחרת, מופיע בסיפור של מרקס? (איזה איזכור שלו אתה מוצא בעלילת הסיפור) איזה הבדלים עקרוניים אפשר למצוא בין המיתוס הידוע שבחרת, לבין הנוסח החדש שלו בסיפור של מרקס? מה המשמעות של הבדלים אלה, לדעתך? (מה יש למרקס להגיד באמצעות איזכור המיתוס, בגילגולו החדש? כל רעיון שתציע עשוי להיות טוב ומעניין).

ב. ענה על אחת מן השאלות 3-2.

**2**) מדוע קשה לסווג את האדון המכונף (האם הוא מלאך? האם הוא חיה? האם הוא אדם?) ולתהות על קנקנו? מה המשמעות הסמלית של דמותו עבורך, או לדעתך?

**3**) תאר דמיון ושוני בין האדון המכונף ויחס אנשי הכפר אליו, לבין נערת העכביש ויחס אנשי הכפר אליה (אנלוגיה ניגודית). מה תורמת האנלוגיה למשמעות הסיפור?